ΓΡΑΠΤΗ ΕΡΩΤΗΣΗ E-2819/97 υποβολή: Honσrio Novo (GUE/NGL) προς την Επιτροπή (1 Σεπτεμβρίου 1997)

Θέμα: Ζημία της πορτογαλικής παραγωγής οπωρολαχανικών από τις βροχοπτώσεις και χαλαζοπτώσεις

Οι όψιμες βροχοπτώσεις που,σε πολλές περιπτώσεις, συνοδεύτηκαν από ισχυρό χαλάζι, προκάλεσαν τεράστιες ζημίες στην παραγωγή οπωρολαχανικών στην Πορτογαλία.

Σύμφωνα με ορισμένες εκτιμήσεις, επλήγη το 60% περίπου της παραγωγής γεωμήλων, συγκεκριμένα δε στις περιοχές της Beira Litoral, Ribatejo (Chamusca), Setϊbal και Trαs - os - Montes. Επίσης, επλήγη και η παραγωγή κερασιών (Beira Interior) και τομάτας σε πολλές άλλες ζώνες.

Απ' ό,τι γνωρίζω, οι αγροτικές ασφάλειας της Πορτογαλίας δεν προβλέπουν αυτό τον ειδικό τύπο κακοκαιρίας, ενώ είναι επίσης βέβαιο ότι η μεγάλη πλειοψηφία των γεωργικών εκμεταλλεύσεων είναι οικογενειακές ή σχεδόν οικογενειακές και δεν διαθέτουν κεφάλαια επιπλέον δε, όπως καλώς γνωρίζει η Επιτροπή, αποτελούν μια μερίδα του γεωργικού τομέα της Πορτογαλίας που ελάχιστα ή ουδόλως έχει επωφεληθεί των κοινοτικών ενισχύσεων.

Είναι γνωστό ότι στον κοινοτικό προϋπολογισμό υπάρχουν αποθεματικές πιστώσεις που προορίζονται για την αντιμετώπιση αντιξοοτήτων αυτού του είδους. Είναι επίσης βέβαιο ότι η πρόσβαση των μικρών καλλιεργητών σ' αυτά τα μέσα είναι δυνατή μόνο στην περίπτωση που η πορτογαλική κυβέρνηση αποφασίσει να ενημερώσει την Επιτροπή και να παρουσιάσει σχετική αίτηση/υποψηφιότητα. Στο πλαίσιο αυτό ζητώ από την Επιτροπή να με πληροφορήσει τα εξής:

1. Τί ύψους ποσά προβλέπονται σήμερα για την αντιμετώπιση των ζημιών που οφείλονται στη σχεδόν ολική καταστροφή της παραγωγής οπωρολαχανικών των κρατών μελών λόγω κακοκαιριών; Τα ποσά αυτά παρέχονται ως ανεπίστρεπτα δάνεια ή μέσω επιδοτούμενων δανείων;

2. Η πορτογαλική κυβέρνηση έχει ήδη ενημερώσει την Επιτροπή σχετικά με την κατάσταση της παραγωγής οπωρολαχανικών στην Πορτογαλία;Υπέβαλε ήδη αιτήσεις ενισχύσεων; Εάν ναι, ποιά ήταν η απάντηση της Ευρωπαϊκής Επιτροπής;

Απάντηση του κ. Fischler εξ ονόματος της Επιτροπής (30 Σεπτεμβρίου 1997)

Η Επιτροπή δε χορηγεί πιστώσεις για ζημίες της γεωργικής παραγωγής που οφείλονται σε αντίξοες καιρικές συνθήκες. Ωστόσο, ο κανονισμός που αναφέρεται στις διατάξεις εφαρμογής όσον αφορά το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ)-Τμήμα Προσανατολισμού (ΕΟΚ) αριθ. 2085/93 ((ΕΕ L 193 της 31.07.1993 )), που τροποποιεί τον κανονισμό (ΕΟΚ) αριθ. 4256/88, προβλέπει στο άρθρο 5 εδάφιο η), ότι το ΕΓΤΠΕ, τμήμα Προσανατολισμού μπορεί να συμβάλλει οικονομικά στην αποκατάσταση του γεωργικού και δασοκομικού παραγωγικού δυναμικού που έχει πληγεί από φυσικές καταστροφές.

Όσον αφορά την επείγουσα ενίσχυση στα θύματα καταστροφών στο πλαίσιο της Κοινότητας, η Επιτροπή υπενθυμίζει στο αξιότιμο μέλος του Κοινοβουλίου ότι βάσει του προϋπολογισμού του 1997, στο αντίστοιχο κονδύλιο του προϋπολογισμού (Β4-3400) δεν προβλέπονται πιστώσεις για την ανάληψη άμεσης δράσης υπέρ των οικογενειών που έχουν πληγεί. Εξάλλου, η Επιτροπή υπενθυμίζει ότι η εν λόγω κοινοτική δράση ουδέποτε είχε ως απώτερο στόχο της την υλική αποκατάσταση των θυμάτων κάποιας καταστροφής αλλά, κυρίως, την επίδειξη των αισθημάτων αλληλεγγύης της Κοινότητας προς τους πληγέντες.

Οι αρχές της Πορτογαλίας δεν κοινοποίησαν στην Επιτροπή την κατάσταση στην οποία αναφέρεται το αξιότιμο μέλος του Κοινοβουλίου.